CELEX: 32022R1010
Language: sl
Date: 2022-06-27 00:00:00
Title: Izvedbena uredba Sveta (EU) 2022/1010 z dne 27. junija 2022 o izvajanju Uredbe (EU) št. 267/2012 o omejevalnih ukrepih proti Iranu

28.6.2022   
               
               
                  SL
               
               
                  Uradni list Evropske unije
               
               
                  L 170/17
               
            
         IZVEDBENA UREDBA SVETA (EU) 2022/1010
         z dne 27. junija 2022
         o izvajanju Uredbe (EU) št. 267/2012 o omejevalnih ukrepih proti Iranu
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe (EU) št. 961/2010 (1) in zlasti člena 46(2) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 23. marca 2012 sprejel Uredbo (EU) št. 267/2012.
                  
               
                     (2)
                  
                  
                     Glede na pregled Priloge II k Sklepu Sveta 2010/413/SZVP (2), bi bilo omejevalne ukrepe proti vsem osebam in subjektom s seznama iz navedene priloge ohraniti, če njihova imena niso navedena v Prilogi VI k navedenemu sklepu, 17 vnosov iz Priloge IX k Uredbi (EU) št. 267/2012 pa posodobiti.
                  
               
                     (3)
                  
                  
                     Uredbo (EU) št. 267/2012 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga IX k Uredbi (EU) št. 267/2012 se spremeni, kot je določeno v Prilogi k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Luxembourgu, 27. junija 2022
            
               
                  Za Svet
               
               
                  predsednica
               
               A. PANNIER-RUNACHER
            
         
         
            (1)  UL L 88, 24.3.2012, str. 1.
         
            (2)  Sklep Sveta 2010/413/SZVP z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (UL L 195, 27.7.2010, str. 39).
      
      
         
            PRILOGA
            Priloga IX k Uredbi (EU) št. 267/2012 se spremeni:
            
                        (1)
                     
                     
                        pod naslovom „I. Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado“ naslednji vnosi nadomestijo ustrezne vnose na seznamu pod podnaslovom „A. Fizične osebe“:
                        
                                     
                                 
                                 
                                    Ime
                                 
                                 
                                    Podatki za ugotavljanje istovetnosti
                                 
                                 
                                    Razlogi
                                 
                                 
                                    Datum uvrstitve na seznam
                                 
                              
                                    „8.
                                 
                                 
                                    Ebrahim MAHMUDZADEH
                                 
                                 
                                     
                                 
                                 
                                    Vodja upravnega odbora podjetja Iran Telecommunications; nekdanji generalni direktor družbe Iran Electronic Industries (glej del B, št. 20). Generalni direktor Organizacije za socialno varnost oboroženih sil (Armed Forces Social Security Organization) do septembra 2020. Iranski namestnik ministra za obrambo do decembra 2020.
                                 
                                 
                                    23.6.2008
                                 
                              
                                    27.
                                 
                                 
                                    Kamran DANESHJOO (tudi: DANESHJOU)
                                 
                                 
                                     
                                 
                                 
                                    Nekdanji minister za znanost, raziskave in tehnologijo. Kot projektni vodja 111. oddelka AMAD Plan je zagotovil podporo dejavnostim Irana, nevarnim z vidika širjenja jedrskega orožja.
                                 
                                 
                                    1.12.2011“
                                 
                              
                  
                        (2)
                     
                     
                        pod naslovom „I. Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado“ naslednji vnosi nadomestijo ustrezne vnose na seznamu pod podnaslovom „B. Subjekti“:
                        
                                     
                                 
                                 
                                    Ime
                                 
                                 
                                    Podatki za ugotavljanje istovetnosti
                                 
                                 
                                    Razlogi
                                 
                                 
                                    Datum uvrstitve na seznam
                                 
                              
                                    „20.
                                 
                                 
                                    Iran Electronic Industries
                                    (vključno z vsemi podružnicami) in hčerinske družbe:
                                 
                                 
                                    P. O. Box 18575-365, Teheran, Iran
                                 
                                 
                                    Hčerinska družba v popolni lasti MODAFL (in zato sestrska organizacija organizacij AIO, AvIO in DIO). Njena vloga je proizvodnja elektronskih sestavnih delov za iranske sisteme orožja.
                                 
                                 
                                    23.6.2008
                                 
                              
                                     
                                 
                                 
                                    
                                                (b)
                                             
                                             
                                                Iran Communications Industries (ICI)
                                             
                                          (tudi Sanaye Mokhaberat Iran; Iran Communication Industries; Iran Communications Industries Group; Iran Communications Industries Co.)
                                 
                                 
                                    PO Box 19295-4731, Pasdaran Avenue, Teheran, Iran; drugi naslov: PO Box 19575-131, 34 Apadana Avenue, Teheran, Iran; drugi naslov: Shahid Langary Street, Nobonyad Square Ave, Pasdaran, Teheran.
                                 
                                 
                                    Iran Communications Industries, hčerinska družba družbe Iran Electronics Industries (na seznamu EU), proizvaja različne artikle, med drugim komunikacijske sisteme, avionične, optične in elektro-optične naprave, mikroelektroniko, informacijsko tehnologijo, naprave za testiranja in meritve, zaščito za telekomunikacijske naprave in elektronsko orožje, ter proizvaja in obnavlja radarske cevi in metalce raket. Družba ICI je prek hčerinske družbe Hoda Trading, ki ima sedež v Hongkongu, naročala občutljiv material.
                                 
                                 
                                    26.7.2010
                                 
                              
                                    52.
                                 
                                 
                                    Raad Iran (tudi Raad Automation Company; Middle East Raad Automation; RAAD Automation Co.; Raad Iran Automation Co.; RAADIRAN, Middle East RAAD Automation Co.; Automasion RAAD Khavar Mianeh; Automation Raad Khavar Mianeh Nabbet Co)
                                 
                                 
                                    Unit 1, No 35, Bouali Sina Sharghi, Chehel Sotoun Street, Fatemi Square, Teheran
                                 
                                 
                                    Podjetje, ki je sodeluje pri nabavi inverterjev za prepovedani iranski program bogatenja urana. Ustanovljeno je bilo za proizvodnjo in zasnovo krmilnih sistemov, ukvarja pa se tudi s prodajo in instalacijo inverterjev in programljivih logičnih krmilnikov.
                                 
                                 
                                    23.5.2011“
                                 
                              
                  
                        (3)
                     
                     
                        pod naslovom „II. Islamska revolucionarna garda (IRGC)“ naslednji vnosi nadomestijo ustrezne vnose na seznamu pod podnaslovom „A. Fizične osebe“:
                        
                                     
                                 
                                 
                                    Ime
                                 
                                 
                                    Podatki za ugotavljanje istovetnosti
                                 
                                 
                                    Razlogi
                                 
                                 
                                    Datum uvrstitve na seznam
                                 
                              
                                    „1.
                                 
                                 
                                    Brigadni general IRGC Javad DARVISH-VAND
                                 
                                 
                                     
                                 
                                 
                                    Nekdanji namestnik ministra za obrambo in nekdanji generalni inšpektor MODAFL.
                                 
                                 
                                    23.6.2008
                                 
                              
                                    2.
                                 
                                 
                                    Kontraadmiral Ali FADAVI
                                 
                                 
                                     
                                 
                                 
                                    Namestnik generalnega poveljnika Islamske revolucionarne garde (IRGC). Nekdanji poveljnik mornarice IRGC.
                                 
                                 
                                    26.7.2010
                                 
                              
                                    3.
                                 
                                 
                                    Parviz FATAH
                                 
                                 
                                    Rojen leta 1961.
                                 
                                 
                                    Nekdanji član IRGC. Nekdanji minister za energijo. Od julija 2019 vodja fundacije Mostazafan, nekdanji član nadzornega sveta fundacije Imam Khomeini.
                                 
                                 
                                    26.7.2010
                                 
                              
                                    4.
                                 
                                 
                                    Brigadni general IRGC Seyyed Mahdi FARAHI
                                 
                                 
                                     
                                 
                                 
                                    Namestnik ministra za obrambo in podporo oboroženim silam od leta 2021. Prej namestnik ministra za obrambo in industrijske zadeve na ministrstvu za obrambo, vodja obrambne industrije in letalsko-vesoljskih organizacij na ministrstvu za obrambo ter poveljnik tabora za usposabljanje osebja oboroženih sil. Nekdanji vodja iranske organizacije za vesoljsko industrijo (AIO) in nekdanji generalni direktor Organizacije za obrambno industrijo (DIO), ki je na seznamu ZN. Član IRGC.
                                 
                                 
                                    23.6.2008
                                 
                              
                                    6.
                                 
                                 
                                    Mohammad Ali JAFARI
                                 
                                 
                                     
                                 
                                 
                                    Nekdanji poveljnik IRGC. Trenutno vodja kulturnega in socialnega urada Hazrat Baqiatollah al-Azam.
                                 
                                 
                                    23.6.2008
                                 
                              
                                    7.
                                 
                                 
                                    Brigadni general IRGC Mostafa Mohammad NAJJAR
                                 
                                 
                                     
                                 
                                 
                                    Nekdanji minister za notranje zadeve in nekdanji minister MODAFL, pristojen za vse vojaške programe, vključno s programi balističnih raket. Od septembra 2013 višji svetovalec načelnika generalštaba oboroženih sil za sektor znanja in tehnologije. Član IRGC.
                                 
                                 
                                    23.6.2008
                                 
                              
                                    10.
                                 
                                 
                                    Rostam QASEMI (tudi Rostam Qassemi; Rostam GHASEMI)
                                 
                                 
                                    Rojen leta 1961.
                                 
                                 
                                    Od 25. avgusta 2021 minister za cestni in mestni razvoj. Nekdanji poveljnik Khatam al-Anbiya.
                                 
                                 
                                    26.7.2010
                                 
                              
                                    12.
                                 
                                 
                                    Brigadni general IRGC Ali SHAMSHIRI
                                 
                                 
                                     
                                 
                                 
                                    Član IRGC. Svetovalec direktorja Raziskovalnega inštituta za znanost in izobraževanje na področju obrambe. V okviru MODAFL je zasedal vodstvene položaje.
                                 
                                 
                                    23.6.2008
                                 
                              
                                    13.
                                 
                                 
                                    Brigadni general IRGC Ahmad VAHIDI
                                 
                                 
                                     
                                 
                                 
                                    Od 25. avgusta 2021 minister za notranje zadeve. Nekdanji predsednik vrhovne univerze za nacionalno obrambo (Supreme National Defense University) in nekdanji minister MODAFL.
                                 
                                 
                                    23.6.2008
                                 
                              
                                    17.
                                 
                                 
                                    Ali Ashraf NOURI
                                 
                                 
                                     
                                 
                                 
                                    Vodja kompleksa za izobraževanje in raziskave na področju umetnosti islamske revolucije sil Basij. Nekdanji namestnik poveljnika IRGC, vodja političnega urada IRGC.
                                 
                                 
                                    23.1.2012
                                 
                              
                                    18.
                                 
                                 
                                    Hojatoleslam Ali SAIDI (alias Hojjat- al-Eslam Ali Saidi ali Saeedi)
                                 
                                 
                                     
                                 
                                 
                                    Od marca 2017 vodja ideološkega in političnega urada vrhovnega voditelja v vlogi glavnega poveljnika. Nekdanji predstavnik vrhovnega voditelja pri IRGC.
                                 
                                 
                                    23.1.2012“
                                 
                              
                  
                        (4)
                     
                     
                        pod naslovom „II. Islamska revolucionarna garda (IRGC)“ naslednji vnosi nadomestijo ustrezne vnose na seznamu pod podnaslovom „B. Subjekti“:
                        
                                     
                                 
                                 
                                    Ime
                                 
                                 
                                    Podatki za ugotavljanje istovetnosti
                                 
                                 
                                    Razlogi
                                 
                                 
                                    Datum uvrstitve na seznam
                                 
                              
                                    „9.
                                 
                                 
                                    Mehr Bank (tudi Mehr Finance and Credit Institute; Mehr Interest-Free Bank)
                                 
                                 
                                    182, Shahid Tohidi St, 4th Golsetan, Pasdaran Ave, Teheran 1666943, Iran
                                 
                                 
                                    Mehr Bank nadzirata Bonyad Taavon Sepah in IRGC. Mehr Bank IRGC nudi finančne storitve. Kot je razvidno iz javnega intervjuja s tedanjo vodjo Bonyad Taavon Sepah Parvizom Fatahom, je Bonyad Taavon Sepah ustanovil Mehr Bank za potrebe sil Basij (paravojaških sil IRGC).
                                 
                                 
                                    23.5.2011
                                 
                              
                                    12.
                                 
                                 
                                    Etemad Amin Invest Co Mobin (tudi: Etemad Amin Investment Company Mobin Etemad-e Mobin; Etemad Amin Invest Company Mobin; Etemad Mobin Co.; Etemad Mobin Trust Co.; Etemade Mobin Company; Mobin Trust Consortium; Etemad-e Mobin Consortium)
                                 
                                 
                                    Pasadaran Av. Teheran, Iran.
                                 
                                 
                                    Družba, ki je v lasti ali pod nadzorom IRGC in ki prispeva k financiranju strateških interesov režima.
                                 
                                 
                                    26.7.2010“